Per a la inseminació artificial: Durant el cicle hauràs d’anar a la consulta entre 3 i 5 vegades per fer-te controls. La durada de la consulta acostuma a ser d’uns 15 minuts. El dia de la inseminació artificial, a teva parella, si és el cas, haurà d’aportar una mostra de semen com a mínim 2 hores abans de realitzar la tècnica. La inseminació artificial és un procés que dura també uns 15 minuts i no requereix cap repòs especial, ni aquell dia ni els següents, de manera que podràs treballar sense problema, evitant fer esforços. Gràcies a l’amplitud del nostre horari de consultes, pots anar a les visites de control i a la inseminació artificial fora del teu horari de feina. Para la fecundació in vitro: Hauràs d’anar a la consulta per fer-te els controls entre 3 i 5 vegades, depenent de la pauta que s’utilitzi. La durada de la consulta acostuma a ser d’uns 15 minuts. El dia de la punció ovárica, la teva parella haurà d’aportar la mostra de semen i tu passaràs a quiròfan durant 30 minuts; després ja podràs marxar a casa. Al cap d’entre 3 i 5 dies hauràs de tornar a la clínica per realitzar la transferència dels embrions. Això triga uns 15 minuts i després s’aconsella un període de repòs relatiu d’unes 24 hores. Posteriorment podràs treballar amb normalitat, fins que sàpigues si estàs embarassada o no. ** ** Si vens de fora de Barcelona, has de saber que no és necessari que hi passis cap nit. Els controls del cicle els pots fer al nostre centre o amb algun ginecòleg de la teva província que conegui els tractaments. Per tant et desplaçaries a Barcelona exclusivament el dia de l’extracció d’òvuls i el de la transferència dels embrions.